**Odluka o slepoći i slabovidosti**

|  |
| --- |
| Br. 119 |
| 23. 05. 2011. godine |
| B e o g r a d |
| Knez-Mihailova 42/II |
| Tel. 011 3286 706 i 3286 550 |
| Faks: 011 3286 722 |
| [E-mail](mailto:info@savezslepih.org.rs) |
| [www.savezslepih.org.rs](http://www.savezslepih.org.rs/) |
| DD/ZŠ |
| SAVEZ SLEPIH SRBIJE |

Na osnovu člana 11. Statuta Saveza slepih Srbije i medicinske Definicije slepoće i slabovidosti, utvrđene na sastanku Oftalmološke sekcije Srpskog lekarskog društva 22. 12. 1992. godine, Skupština Saveza slepih Srbije na sednici održanoj 21. maja 2011. godine, donela je

ODLUKU O DEFINICIJI SLEPOĆE I SLABOVIDOSTI

* **Član 1.**
  1. Slepim se smatra lice koje na boljem oku sa korekcijom ima oštrinu vida  
     0,05 ili manju, kao i lice sa vidnim poljem svedenim na centralni deo manji od 10 stepeni, pod uslovom da je gubitak vidne sposobnosti definitivan i da se medikamentnim ili hirurškim lečenjem ne može popraviti.
  2. Slabovidim se smatra lice koje na boljem oku sa korekcijom ima oštrinu vida između 0,05 i 0,3, pod uslovom da je smanjenje vidne sposobnosti definitivno i da se ne može popraviti korekcionim staklima, niti medikamentnim i hirurškim lečenjem.

Prema internacionalnoj klasifikaciji defekta vida, propisanoj od strane Svetske zdravstvene organizacije, klasifikacija slepih i slabovidih lica se vrši na osnovu korigovane oštrine vida na boljem oku (A), ili prema defektu vidnog polja (B).

Na osnovu navedenog kriterijuma Svetske zdravstvene organizacije, sva slepa i slabovida lica su podeljena u pet kategorija:

* 1. Prvu kategoriju vizuelno hendikepiranih čine slabovide osobe čija korigovana oštrina vida na

boljem oku iznosi između 0,3 i 0,1.

* 1. Drugu kategoriju vizuelno hendikepiranih čine slabovide osobe čija korigovana oštrina vida na

boljem oku iznosi između 0,1 i 0,05.

* 1. Treću kategoriju vizuelno hendikepiranih čine slepa lica čija se korigovana oštrina vida na

boljem oku kreće između 0,05 i 0,02, ili čije je vidno polje, bez obzira na oštrinu vida, svedeno na 5 do 10 stepeni oko tačke centralne fiksacije.

* 1. Četvrtu kategoriju vizuelno hendikepiranih čine slepa lica čija se korigovana oštrina vida na boljem oku kreće između 0,02 i osećaja svetlosti ili čije je vidno polje, bez obzira na oštrinu vida, svedeno na manje od 5 stepeni oko tačke centralne fiksacije.
  2. Petu kategoriju vizuelno hendikepiranih čine slepa lica bez vidne funkcije, odnosno ona slepa lica koja nemaju ni sposobnost percepcije svetlosti (amaurozis).

Ispitivanje oštrine vida vrši se optotipom sa Pflugerovim kukama, uz maksimalno moguću korekciju (naočare, kontaktna sočiva).

Vidno polje se ispituje u fotopskim uslovima, sa markicom III/4.

Član 2.

* Specijalista-oftalmolog, na svoju inicijativu ili na predlog organizacije Saveza, slepe i slabovide osobe upućuje u zdravstvenu ustanovu koja ima najmanje tri oftalmologa, gde se vrši verifikacija i kategorizacija defekta vida od strane tročlane oftalmološke komisije.

U slučaju kada slepo ili slabovido lice ima utvrđeno telesno oštećenje po osnovu oštećenja vida verifikaciju i kategorizaciju vida može obaviti i zdravstvena ustanova koja ima samo jednog oftalmologa.

Slepe i slabovide osobe upućuju se organizacijama Saveza slepih radi učlanjivanja.

* **Član 3.**

Verifikacija i kategorizacija defekta vida upisuje se na propisanom Medicinskom kartonu za evidenciju i kategorizaciju slepih i slabovidih, koji u slučaju stava 1 potpisuju tri oftalmologa, a u slučaju iz stava 2 prethodnog člana jedan oftalmolog.

Medicinski karton se overava pečatom zdravstvene ustanove u kojoj je izvršena verifikacija i kategorizacija defekta vida.

* **Član 4**

Ova odluka stupa na snagu danom usvajanja, od kada će se i primenjivati.

Predsednik:  
Milan Stošić